ԱՄՓՈՓԱԹԵՐԹ

«ԱՆՇԱՐԺ ԳՈՒՅՔ ԱՄՐԱՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
	1․ ՀՀ  ֆինանսների նախարարություն
	17․07․2026թ․

	
	04/34-1/18879-2026

	2026 թվականի հուլիսի 1-ի N ԴԽ//25080-2026 գրությամբ ներկայացված` «Անշարժ գույք անժամկետ և անհատույց օգտագործման իրավունքով ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ ՆԳՆ միգրացիայի և քաղաքացիության ծառայության «Հատուկ կացարան» ՊՈԱԿ-ին ամրացնել արդեն կառուցված և Հայաստանի Հանրապետության սեփականություն հանդիսացող հատուկ կացարանը։ 
Հաշվի առնելով, որ Նախագիծը նոր շինարարություն չի նախատեսում, այլ կարգավորում է արդեն գոյություն ունեցող պետական գույքի օգտագործման իրավական հիմքերը, հայտնում ենք, որ մեր իրավասության շրջանակներում, Նախագծի վերաբերյալ առաջարկություններ չունենք:

	Ընդունվել է։ 

	2․ ՀՀ ներքին գործերի նախարարություն
	07․08․2026թ․

	
	43/6/211459-26

	Ի պատասխան Ձեր՝ 01․07․2026թ․ թիվ ԴԽ//25080-2026 գրության՝ ՀՀ ներքին գործերի նախարարությունում ուսումնասիրվել է «Անշարժ գույք անժամկետ և անհատույց օգտագործման իրավունքով ամրացնելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	Ընդունվել է։

	3․ ՀՀ կադաստրի կոմիտե
	01․07․2026թ․

	
	ՍԹ/14500-2026

	   Հիմք ընդունելով ՀՀ տարածքային կառավարման և ենթակառուցվածքների նախարարության 2026 թվականի հուլիսի 1-ի N ԴԽ//25080-2026 գրությունը՝ «Անշարժ գույք անժամկետ և անհատույց օգտագործման իրավունքով ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
   Անշարժ գույքի էլեկտրոնային տեղեկատվական շտեմարանի տվյալների համաձայն՝ ՀՀ, Կոտայքի մարզ, Աբովյան քաղաք, Շուշի թաղամաս, 4 տարածք հասցեում գտնվող անշարժ գույքը ներառում է 2 հա մակերեսով հողամաս, 2,811.02 քմ մակերեսով բնակելի կացարան և 51.84 քմ մակերեսով կաթսայատուն, որոնց նկատմամբ գրանցված է Հայաստանի Հանրապետության սեփականության իրավունքը (անշարժ գույքի նկատմամբ իրավունքների պետական գրանցման 
N 18062026-07-0029 վկայական): Միաժամանակ 2 հա մակերեսով հողամասի նկատմամբ գրանցված է Հայաստանի Հանրապետության ներքին գործերի նախարարության միգրացիայի և քաղաքացիության ծառայության «Հատուկ կացարան» ՊՈԱԿ-ի անհատույց օգտագործման իրավունքը (հիմք` 2020 թվականի հոկտեմբերի 16-ի հողամասի անհատույց օգտագործման պայմանագիր, գրանցամատյանի համար՝ 5070):
   Վերոգրյալով պայմանավորված՝ առաջարկում ենք կա՛մ կնքել վերը նշված պայմանագրում փոփոխություններ և լրացումներ կատարելու մասին համաձայնագիր՝ դրանում ներառելով Նախագծի 1-ին կետում նշված շինությունները, կա՛մ սահմանված կարգով դադարեցնել նշված անհատույց օգտագործման իրավունքը՝ այդ մասին համապատասխան դրույթ ներառելով Նախագծում, այնուհետև կնքել անհատույց օգտագործման նոր պայմանագիր՝ դրանում ներառելով ինչպես հողամասը, այնպես էլ շինությունները։
   Միաժամանակ հայտնում ենք, որ Նախագծի 1-ին կետում նշված 313,219,658.0 
ՀՀ դրամ շուկայական արժեքին մոտարկված կադաստրային արժեքում ներառվում է նաև 2.0 հա մակերեսով հողամասի արժեքը:

	Ընդունվել է։ 
Հաշվի առնելով, որ հողամասի անհատույց օգտագործման պայմանագիրը կնքվել է Աբովյան համայնքի և Կազմակերպության միջև, նախագիծը լրամշակվել է նախատեսվել է դրույթ հողամասի անհատույց օգտագործման պայմանագիրը լուծելու, ապա ՀՀ, Կոտայքի մարզ, Աբովյան քաղաք, Շուշի թաղամաս, 4 տարածք հասցեում գտնվող անշարժ գույքի անժամկետ անհատույց օգտագործման պայմանագիր կնքելու վերաբերյալ՝ ներառյալ 2 հա հողամասը։



























Լրամշակված Նախագծի դեպքում 313,219,658.0 ՀՀ դրամ արժեքը, ճշգրիտ արտահայտում է ՀՀ, Կոտայքի մարզ, Աբովյան քաղաք, Շուշի թաղամաս, 4 տարածք հասցեում գտնվող անշարժ գույքի շուկայական արժեքին մոտարկված կադաստրային արժեքը (ներառում է 2 հա հողամասը։

	4․ ՀՀ աշխատանքի և սոցիալական հարցերի նախարարություն
	03․08․2026թ․

	
	02/16.32/26226-2026

	Ի կատարումն ՀՀ վարչապետի աշխատակազմի ղեկավարի վերոնշյալ հանձնարարականի՝ հայտնում ենք, որ Աշխատանքի և սոցիալական հարցերի նախարարությունը, ՀՀ կառավարության «Անշարժ գույք անժամկետ և անհատույց օգտագործման իրավունքով ամրացնելու մասին» որոշման նախագծի վերաբերյալ դիտողություններ և առաջարկություններ չունի։
	Ընդունվել է։ 









Կատարող`  Լուսինե Խախամյան
Պետական գույքի կառավարման կոմիտեի պետական գույքի վարձակալության
 և անհատույց օգտագործման տրամադրման բաժին      
Հեռ. 011  520628




